ডিএনসিসির নির্বাচন প্রসঙ্গে ব্যারিস্টার মওদুদ বলেন, ‘আদালত রায় দেওয়ার জন্য একদিন সময় রাখলেন। কিন্তু অ্যাটর্নি জেনারেল আদালতে গেলেন না। সরকার যদি সিরিয়াস হতো, তাহলে তারা চেম্বার আদালতে যেত। আমাদের জামিন হলে তখন সঙ্গে সঙ্গে সেখানে যেতে পারে, আর ডিএনসিসি নির্বাচনের জন্য যেতে পারে না। এটা প্রমাণ করে সরকার ও নির্বাচন কমিশন যোগসাজশেই এটা করেছে। কারণ তারা জানে যে তারা হেরে যাবে।’